cyanic-selkie/wikianc huggingface dataset:
Coco Vandeweghe
2017
Vandeweghe selviytyi Australian avoimissa 2017 kaksinpelin välieriin voitettuaan muun muassa ykköseksi sijoitetun Angelique Kerberin neljännellä kierroksella. Saman vuoden Yhdysvaltain avoimissa hän pääsi välieriin voitettuaan puolivälierissä ykkössijoitetun Karolína Plíškován. Stanfordissa Vandeweghe voitti nelinpelin WTA-turnauksen.
Matkustuskielto
Matkustuskielto on pakkokeino, jossa todennäköisin syin epäiltyä henkilöä kielletään poistumasta tietyltä alueelta. Matkustuskiellossa oleva epäilty voidaan myös määrätä olemaan tiettynä aikana tavoitettavissa, ilmoittautumaan poliisille tai oleskelemaan esimerkiksi laitoksessa.
Diana Scarwid
Diana Elizabeth Scarwid (s. 27. elokuuta 1955) on yhdysvaltalainen näyttelijä. Hän on esiintynyt mm. elokuvissa Pretty Baby, Ratkaisu, Äiti kulta, Taistelukala, Psyko III, Rohto, Salaisuus pinnan alla, ja Party Monster. Hän on ollut naimisissa Eric Scheinbartin kanssa, mutta he ovat eronneet. Heillä on kaksi lasta.
Baltic Yachts
Baltic Yachts rakensi vuonna 2011 valmistuneen maailman suurimman komposiittirakenteisen ketsin, jonka pituus on 59,9 metriä, kokkapuun kanssa 66,7 metriä. Aluksen työnimi oli Panamax, ja sen tilaaja on eurooppalainen yksityishenkilö. Aluksen rakentaminen vaati 1 600 henkilötyövuotta eli se työllisti parisataa henkeä parin vuoden ajan. Aluksen nimeksi tuli Hetairos.
Maria I (Englanti)
Valtakausi
Maria muistetaan yrityksestään palauttaa Englanti protestantismista takaisin katoliseksi. Latinankielinen messu palautettiin ja katoliset piispat palasivat virkoihinsa. Maria poltatti roviolla lähes 300 toisuskoista, mistä johtuen häntä on sanottu Maria Veriseksi (Bloody Mary). Marian verenhimoiseen maineen leviämiseen ja säilymiseen kansan keskuudessa vaikutti voimakkaasti puritaani John Foxen Elisabet I:n valtakaudella julkaisema poleeminen The Book of Martyrs -teos, joka esitteli sensaatiomaisesti Marian aikaisia protestanttien kidutuksia ja teloituksia.
Maria rakastui mieheensä ja kuvitteli kahdesti olevansa raskaana, mutta kyseessä oli ilmeisesti kummallakin kerralla valeraskaus. Vuonna 1556 Filip peri isältään Espanjan kruunun ja palasi kotimaahansa.
Kriketin Euroopan-liiga 2011
1.divisioona
sijat 1-4
Wilson Raj Perumal
pienoiskuva|Wilson Raj Perumal Wilson Raj Perumal (s. 31. heinäkuuta 1965 ) on singaporelainen vedonlyönnin välittäjä, jota on epäilty rahanpesurikoksista muun muassa suomalaisessa jalkapallossa.
Athene Alean temppeli
Historia
Temppelin paikka oli toiminut paikallisen Alea-nimisen jumalattaren kulttipaikkana viimeistään mykeneläisellä ajalla. Myöhemmin tämä jumalatar yhdistettiin Atheneen. Pyhäkkö oli saanut alkunsa geometrisellä kaudella. Pausaniaan mukaan sen myyttinen perustaja oli nimeltään Aleos.
pienoiskuva|vasen|Athene Alean temppelin raunioita. Ensimmäinen temppeli rakennettiin paikalle arkaaisella kaudella 600-luvulla eaa. Se tuhoutui tulipalossa vuonna 395/394 eaa. ja korvattiin uudella temppelillä, joka rakennettiin noin vuonna 350 eaa. Sen suunnitteli paroslainen arkkitehti ja kuvanveistäjä Skopas. Temppeli oli Arkadian tärkein ja koko Peloponnesoksen suurin, ja se oli koko antiikin Kreikan merkittävimpiä kulttikeskuksia. Se toimi erityisesti monien pakolaisten ja turvananojien turvapaikkana.
Augustus vei temppelin kulttipatsaan Roomaan voitettuaan Antoniuksen. Se korvattiin uudella. 400–500-luvulla jaa. temppeli tuhoutui maanjäristyksessä. Viimeistään tämän jälkeen paikalle rakennettiin kirkko. Myöhemmin paikalle syntyi kylä, joka tunnetaan nykyisin nimellä Aléa.
Yleisurheilu kesäolympialaisissa 1952 – miesten keihäänheitto
Helsingin olympiakisojen miesten keihäänheittokilpailuun osallistui 26 urheilijaa 16 maasta. Karsinta ja loppukilpailu käytiin 23. heinäkuuta Helsingin olympiastadionilla. Yhdysvaltain Cyrus Young voitti lajissa maansa ensimmäisen olympiakultamitalin olympiaennätyksellä, ja saman maan William Miller heitti hopealle. Suomen Toivo Hyytiäinen saavutti pronssia, joka oli kisojen isäntämaan ainoa yleisurheilumitali Helsingin olympiakisoista.
Juho-Matti Manninen
Juho-Matti Manninen (s. 1983) on F4-ratamoottoriveneilyn moninkertainen Suomen mestari, Pohjoismaiden mestari ja Euroopan mestari sekä vuosien 2016 ja 2017 maailmanmestari. Hän aloitti kilpaveneilyn 13-vuotiaana erikoislisenssillä vuonna 1997, ja ensimmäisen Suomen-mestaruutensa hän voitti 2000-luvun alussa.
Angry Birds Epic
Pelattavat hahmot
Pelissä ei ole pelattavissa kaikkia lintuja, mitkä ovat muissa peleissä.
Kromihydroksidi
Kromihydroksidi (Cr(OH)3) on kromi- ja hydroksidi-ionien muodostama epäorgaaninen ioniyhdiste. Eräissä lähteissä kromihydroksidia pidetään kromi(III)oksidin hydratoituneena eli vesipitoisena oksidina.
The Devil’s Daughter
Juoni
Kun Gioconda Diantin rakastaja hylkää hänet, Gioconda vannoo kostoa tuhoamalla muiden miesten elämät. Gioconda tapaa kuuluisan kuvanveistäjä Lucio Settalan, joka kysyy häntä poseraamaan hänelle. Gioconda suostuu, mutta hänen tavoitteenaan on tuhota hänet. Gioconda lumoaa taiteilijan niin, että tämä unohtaa Silvia-vaimonsa, Beata-tyttärensä ja jopa työnsä. Kun Gioconda uhittelee Silviaa ottamaan aviomiehensä takaisin, epätoivoinen taiteilija ampuu itsensä, mihin Lucio ei kuitenkaan kuole. Vaikka Silvia hoitaa aviomiehensä kuntoon, Lucio pian palaa Giocondan viettelemäksi. Kun Silvia ja Gioconda myöhemmin riitelevät, Gioconda yrittää tuhota Lucion veistoksen, joka kuitenkin säästyy kaaduttuaan Silvian päälle. Silvia vammautuu tästä pysyvästi. Tämän takia Lucion mielenterveys kärsii, ja hänestä tulee raivopäinen mielipuoli. Myöhemmin kostostaan sekaisin oleva Gioconda menettää järkensä.
Vasemmistososialistinen vihreä ryhmä
Jäsenpuolueet
VSG:n kahdeksasta puolueesta viisi kuuluu Pohjoismaiden vihreän vasemmiston liittoon (NGLA).
Unkarin Grand Prix 2015
Kilpailu
Kilpailun nopeimman kierrosajan kellotti Red Bullin Daniel Ricciardo (1.24,821) kierroksella 68.
U-Cont
U-Cont on suomalainen yritys, jonka toimialaan kuuluvat polttoaineiden jakeluasemat, säiliöt ja palavannesteen varastot.
Lähteet
http://www.u-contmm.pl/
Rodeo (Travis Scottin albumi)
Rodeolta julkaistiin kaksi singleä: "3500" ja "Antidote". Jälkimmäisestä tuli yksi Travis Scottin suurimmista hiteistä, nousten Yhdysvaltojen Billboard Hot 100 -listan 16. sijalle. Albumi itsessään sai pääosin positiivista palautetta kriitikoilta ja pääsi US Billboard 200 -listan kolmannelle sijalle. Vuoden 2017 toukokuussa Rodeo saavutti RIAAn (Recording Industry Association of America) mukaan platinarajan.
Diolkos
Rakennelma
Tietä on kaivettu esiin noin 255 metrin matkalta sen länsipäässä Peloponnesoksen puolella eli nykyisen kanavan eteläpuolella, jossa myös Diolkoksen varsinainen arkeologinen kohde sijaitsee, sekä noin 204 metrin matkalta kanavan pohjoispuolella. Diolkoksen reitti kulki todennäköisesti suurimmaksi osaksi kanavan linjauksen pohjoispuolella. Tien arvellaan tehneen mutkan lähellä länsipäätään suunnilleen samassa kohdassa, jossa kanavan linjaus risteää tien reitin kanssa.
FC Carl Zeiss Jena
Historia
thumb|FC Carl Zeiss Jena pelasi [[MSV Neuruppinia vastaan 2005.]]
Ruotsin kirkon virsikirja
Ruotsin kirkon virsikirja on julkaistu vuonna 2002 ja se on 1986 julkaistun Den svenska psalmbokenin suomenkielinen laitos. Virsikirjan julkaisi Verbum förlag AB. Virsikirjan virret 1–700 ovat yhteneviä Den svenska psalmbokenin vastaaviin virsiin, mutta virret 71:2 ja 701–749 ovat Suomen evankelis-luterilaisen kirkon virsikirjasta valittuja tunnetuimpia virsiä, joita ei löydy ruotsinkielisestä virsikirjasta.
Yhteiset virret Suomen virsikirjan kanssa
Ruotsin kirkon virsikirjassa ja samana vuonna 1986 hyväksytyssä Suomen evankelis-luterilaisen kirkon virsikirjassa on 177 yhteistä virttä. Sanasta sanaan yhteneviä on 77 virttä, 32 on yhteneviä myös sävelmänsä puolesta. Moniin yhteisiin virsiin on jouduttu tekemään muutoksia, jotta ne vastaisivat sisällöltään ruotsinkielisiä virsiä tai soveltuisivat Ruotsin kirkon melodiaan. Lisäksi joillakin lähdetekstin mukaan yhteisillä virsillä on eri runomitta.
Suomen evankelis-luterilaisen kirkon virsikirjan ”Jumalanpalvelusten tekstejä ja lauluja” -osastossa on seitsemän yhteistä virttä, joista viisi on samassa sanamuodossa. Vuonna 2015 valmistuneessa Suomen kirkon lisävihkossa on kymmenen yhteistä virttä samassa sanamuodossa ja viisi eri käännöksinä kuin Ruotsin kirkon virsikirjassa.
Virsikirjan osastojako
(Tiedot virsien alkusanoista osastoittain, kääntäjistä sekä sävelmien alkuperistä, kts Luettelo virsistä ja tietoja niiden tekijöistä.)
Laululintunen
Yleistä
Laululintusen kannen suunnitteli Erik Uddström.
Golden Globe 2003
Paras minisarja tai televisioelokuva: The Gathering Storm
Voittajat ja ehdokkaat
thumb|150px|[[Renée Zellweger palkittiin parhaan musikaali- tai komediaelokuvan naispääosan palkinnolla elokuvasta Chicago.]] thumb|150px|[[Chris Cooper palkittiin parhaan miessivuosan palkinnolla elokuvasta Adaptation. Minun versioni.]] thumb|150px|[[Meryl Streep palkittiin parhaan naissivuosan palkinnolla elokuvasta Adaptation. Minun versioni.]]
Tumbesinsirkku
Koko ja ulkonäkö
Tumbesinsirkku voi kasvaa 14–15 cm pitkäksi. Sukupuolet muistuttavat toisiaan ulkonäöltään. Tumbesinsirkun pää on harmaa ja päälaella on kaksi punaruskeaa juovaa ja silmäkulmajuova on valkoinen. Linnun selkä on ruskea harmain juovien ja olkapäät ovat punaruskeat. Rinta on väriltään harmaa ja muuttuu valkoiseksi vatsaa kohden. Tumbesinsirkun nokka on tukeva ja yläpuoleltaan harmaa ja alapuoleltaan valkoinen.
Hazarat
Historia
Nykyisten hazarojen uskotaan olevan tulos mongoliyläluokan sekoittuessa paikallisiin tadžikeihin. Nimenä hazara juontuu persiankielisestä tuhatta tarkoittavasta sanasta, joka puolestaan viittaa mongoliarmeijan joukko-osastoon. Historiallisissa lähteissä termiä käytetään hazaroista ensimmäistä kertaa Baburin (1483–1530) ja Abu’l Fazl ibn Mubarakin (1551–1602) teoksissa, joissa heitä kuvaillaan joko paimentolaisiksi (aimaq) tai heimoksi (aimag), jotka hallitsivat alueita nykyisessä Afganistanissa. Vaikka he olivat jo tässä vaiheessa alkaneet sekoittua paikalliseen väestöön, osa heistä puhui vielä tuolloin mongolin kieltä. Abu’l Faz mainitsee osan alkaneen siirtyä paimentolaisuudesta aloilleen. 1600-luvulla hazarat liittoutuivat Safavidien Persian kanssa ja kääntyivät samalla kaksitoistašiialaisuuteen, joka erotti heitä alueen muista kansoista.
Fatao
Asutus
Kuntaan kuuluvat Fataon, Diabiran ja Mountan Soninkén taajamat (quartier), Gourdyn ja Kaïmpon kylät (village) sekä yhdeksän pikkukylää (hameau). Kaupungin statuksestaan huolimatta kunta ei poikkea mitenkään maaseudusta. Asukkaat ovat etupäässä soninkeja, bambaroita, fulbeja ja maureja. Väestö on hyvin nuorta ja maastamuutto yleistä. Arviolta 12 % fataolaisista asuu ulkomailla, varsinkin Ranskassa.
Saara Retulainen
Retulainen on naimissa painonnostaja Eero Retulaisen kanssa.
Lämpövoimakone
Yleistä
Lämpövoimakoneet ja teoreettiset työkierrot sekoitetaan usein. Olemassa olevaa konetta sanotaan moottoriksi, höyrykoneeksi tai -turbiiniksi. Teoreettisista malleista käytetään nimitystä työkierto, esimerkiksi otto-työkierto.
Jænberht
Jænberht (k. 792) oli varhaisella keskiajalla elänyt munkki, Canterburyn luostarin apotti ja Canterburyn arkkipiispa. Arkkipiispana ollessaan hänellä oli hankala suhde Mercian kuninkaaseen Offaan, joka takavarikoi kirkon maita.
Florian Lejeune
pienoiskuva|Florian Lejeune vuonna 2011. Florian Lejeune (s. 20. toukokuuta 1991 Pariisi) on ranskalainen jalkapalloilija, pelipaikaltaan keskuspuolustaja. Hän edustaa kaudella 2020–2021 espanjalaisseura Deportivo Alavésia lainalla Englannin Valioliigan Newcastle Unitedista.
Läntinen arkeologinen alue
Läntinen arkeologinen alue on antiikin aikaisen Kosin kaupungin läntisen osan löydöksiä käsittävä arkeologinen alue Kosin saarella Kreikassa. Se sijaitsee nimensä mukaisesti myös nykyisen Kosin kaupungin keskustan länsilaidalla.
Nassarius
Nassarius on meressä elävien kotiloiden suku. Näiden kotiloiden kuoria on käytetty koruina kymmeniä tuhansia vuosia sitten. Nykyisin niitä pidetään joskus meriakvaarioissa. Sukuun kuuluu kaikkiaan yli 40 lajia.
Läntinen arkeologinen alue
Rakennukset ja löydökset
Europan talo
Nassarius
Nassarius-kotiloilla on pitkä siiviläputki, jonka avulla ne ottavat ravintoa. Ne viettävät ison osan ajasta hautautuneena hiekkaan niin että vain siiviläputki nousee pintaan. Ne syövät hajoavaa eloperäistä ainesta eli detritusta.
Arturo Uslar Pietri
Venezuelan pääkaupungissa Caracasissa syntynyt Uslar Pietri oli kenraalin poika, ja kouluvuosinaan hän asui perheensä kanssa maaseudun pikkukaupungeissa, ensin Caguassa ja sitten Maracayssa. Palattuaan teini-iässä Caracasiin Uslar Pietri kiinnostui kirjallisuudesta. Maakunnissa vietetystä lapsuudesta ja nuoruudesta Uslar Pietri ammensi novelleihinsa omia luontokokemuksiaan ja kuulemiaan kansantarinoita ja uskomuksia.
Fractured Transmitter Recording Company
Artistit
right|300px|Yhtiön logo
Metro Station
Historia
Eräänä päivänä Miley antoi Tracelle Masonin CD:n ja hän rakastui tämän musiikkiin, he alkoivat viettää aikaa yhdessä ja juttelivat musiikista. Pian Trace meni Masonille kylään ja he tekivät ensimmäisen yhteisen kappaleensa.
Li Yuanhong
Ura
Helmikuussa 1917 Kiinassa nousi esiin kansakuntaa jakanut kysymys siitä, pitäisikö maan liittyä ensimmäiseen maailmansotaan ympärysvaltojen puolelle. Li vastusti, mutta Duan kannatti sotaan liittymistä. Duanin painostuksesta Li hyväksyi vastentahtoisesti Yhdysvaltain esimerkin mukaisen diplomaattisuhteiden katkaisemisen Saksaan, mutta kun Duan vaati Kiinalta sodanjulistusta, Li erotti hänet pääministerin paikalta 23. toukokuuta 1917 ja pyysi tuekseen kenraali Zhang Xunin. Kolme viikkoa myöhemmin Zhang painosti Lin hajottamaan uudelleen parlamentin ja kaappasi seuraavana päivänä armeijansa avulla vallan Pekingissä palauttaakseen keisari Pu Yin valtaistuimelle. Li pyysi Duania kukistamaan kaappauksen, luovutti valtansa varapresidentti Feng Guozhangille ja pakeni itse 1. heinäkuuta Japanin lähetystön turviin. Duanin joukot valtasivat Pekingin takaisin jo 14. heinäkuuta ja tasavalta palautui. Li palasi hetkeksi presidentin virkaan, mutta vetäytyi sitten syrjään.
Presidenttikautensa jälkeen Li asui viisi vuotta Tianjinissa yksityishenkilönä omistautuen liiketoiminnalle ja hyväntekeväisyydelle. Kesällä 1922 hänet suostuteltiin ryhtymään uudelleen väliaikaiseksi presidentiksi. Hän yritti huonolla menestyksellä yhdistää hajaannukseen ajautunutta Kiinaa rauhanomaisesti. Parlamentin ja sotavoimien välille syntyneessä vastakkainasettelussa Li asettui parlamentin puolelle, minkä seurauksena armeijan tukijat nostattivat mielenosoituksia häntä vastaan ja pakottivat lopulta hänet pakenemaan Pekingistä Tianjiniin. Paikallisen kuvernöörin painostamana hän ilmoitti eroavansa presidentin tehtävästä 11. kesäkuuta 1923. Sen jälkeen hän siirtyi Shanghaihin, jonne osa parlamentista kokoontui hänen tuekseen. Lokakuussa samana vuonna parlamentti valitsi kuitenkin hänen seuraajakseen marsalkka Cao Kunin. Li kuoli Tianjinissa neljä vuotta myöhemmin.
Microsoft Security Essentials
Menestyminen
Helmikuussa 2018 ohjelma sai AV-TEST:issä täydet 6 pistettä sekä AV-TEST:in Top Product -merkinnän.
Perheyritysten liitto
Perheyritysten liitto on suomalainen perheyritysten edunvalvontajärjestö.
Liitto määrittelee olevansa suomalaisten perheyritysten ja kasvollisten omistajien vuorovaikutusverkosto, edunvalvontaorganisaatio sekä asiantuntija- ja valmennusjärjestö.
Star Wars: Rogue Squadron
Star Wars: Rogue Squadron (myös nimellä Star Wars: Rogue Squadron 3D) on Factor 5:en ja LucasArtsin kehittämä, ja LucasArtsin ja Nintendon julkaisema toimintapeli. Peli julkaistiin Nintendo 64:lle ja Windowsille joulukuussa.
Carl Mayer
thumb|Carl Mayer 1920-luvulla. Carl Mayer (20. marraskuuta 1894 Graz, Itävalta-Unkari – 1. heinäkuuta 1944 Lontoo, Yhdistynyt kuningaskunta) oli itävaltalainen elokuvakäsikirjoittaja.
Deir al-Assad
Historia
Nykyisessä kylässä on joitakin ristiretkien ajoilta peräisin olevia raunioita. Kylä on saanut nimensä myöhemmin Muhammad al-Assad al-Safadi nimisen suufilaisen tietäjän mukaan. Historiallisissa lähteissä kylän alkuperäisen nimen sanotaan olleen Deir al-Hadr ja asukkaiden sanotaan olleen kristittyjä. Osmanisulttaani Selim antoi kylän al-Assadille ja hänen jälkeläisilleen.
Luterilainen tunnustuskirkko
Historia
Alkusysäyksenä sille kehitykselle, joka johti kirkon syntymiseen oli Ruotsin kirkon 1958 tekemä päätös avata pappisvirka myös naisille. Päätöstä vastustaneitten mielestä tämä tapahtui valtiovallan painostuksen vuoksi. 1968 perustettiin Biblicum-säätiö, jonka tarkoituksena oli antaa yliopistoteologian vastapainoksi konservatiivista luterilaista raamattuopetusta kurssien, kirjallisuuden ja luentojen avulla. Säätiön toiminnan käynnistämisessä olivat johtavina henkilöinä tohtori David Hedegård ja Kyrklig Samlingin toiminnasta tunnettu Wäxjön tuomiorovasti Gustav Adolph Danell. 1970 Biblicum-säätiö arvosteli jyrkästi piispainkokouksen julkaisemaa kirjaa Bibelsyn och bibelbruk, jonka päätarkoitus oli nimenomaan perustella pappisviran avaamista naisille.
Israelin kestävyys
Huhtikuussa 2019 pidetyissä parlamenttivaaleissa Israelin kestävyys liittoutui Telem-puolueen kanssa, jota luotsasi niin ikään myöskin armeijassa uran tehnyt Moshe Ya'alon. Myöhemmin mukaan tuli myös Yesh Atid, minkä pohjalta muodostettiin Sininen ja valkoinen -allianssi. Allianssi sai näissä vaaleissa 35 paikkaa.
Amor
thumb|180px|[[William-Adolphe Bouguereaun maalaus Cupidon (1875). Cupidon on Cupido ranskaksi.]] Amor tai myös Cupido on roomalaisessa mytologiassa rakkauden jumala, Venuksen poika. Amor on usein kuvattu pieneksi, siivekkääksi pojaksi, joka kantaa jousta ja nuolia. Amorin kreikkalainen vastine on Eros.
Potentiaalinen haihdunta
Penmanin kaava (1948)
Kaava antaa potentiaalisen haihdunnan Emass yksikössä kg/(m²·s), kilogrammaa haihdutettua vettä sekunnissa neliömetriä kohden.
Penman–Monteithin kaava (1965)
Penman-Monteithin kaavaa käytetään kasvipeitteisen alueen potentiaalisen haihdunnan laskentaan. Kaavaa pidetään yleisesti tarkimpana mallina potentiaalisen evapotranspiraation arvioimiseen. Muun muassa YK:n elintarvike- ja maatalousjärjestö (FAO) suosittelee kaavaa potentiaalisen evapotranspiaation arvioimiseen
Peikkoja ja ihmisiä
Peikkoja ja ihmisiä on Selma Lagerlöfin vuosina 1915 ja 1921 ilmestynyt kaksiosainen lastenkirja. Teoksen ensimmäinen osa on ilmestynyt suomeksi 1915, ja sen on suomentanut Helmi Krohn. Ensimmäinen osa on ilmestynyt uudistettuna suomennoksena 1952 Koottujen teosten 7. osassa. Helmi Krohnin suomennoksen on uudistanut Irja Malmila.
Viimeinen mies
Mathesonin kertomuksen ensifilmatisointi oli vuoden 1964 Vincent Price -elokuva L’ultimo uomo della terra. Kirjan kolmas elokuvasovitus I Am Legend, pääosassaan Will Smith, sai ensi-iltansa vuonna 2007.
Terek
Joessa on voimalaitoksia. Merkittävimmät kaupungit joen varrella ovat Vladikavkaz, Beslan, Maiski, Mozdok, Novr-Ġala/Naurskaja ja Kizljar.
Camille ja Kennerly Kitt
thumb|Camille ja Kennerly Kitt
HMS Arabis (K73)
Valmistus
Alus tilattiin 19. syyskuuta 1939 Ranskan laivastolle Harland and Wolffilta Belfastista Pohjois-Irlannista, missä köli laskettiin 30. lokakuuta 1939. Alus laskettiin vesille 12. helmikuuta 1940 ja valmistui puolitoista kuukautta myöhemmin 5. huhtikuuta.
Maa on syntinen laulu (elokuva)
Vaikka elokuvasta on sanottu jopa, että se on arvostetuimpia kotimaisia elokuvia, sitä on myös arvosteltu pelkästään alkuteoksen raa’an ja naturalistisen puolen sisällyttämisestä ja lyyrisen puolen sivuuttamisesta. Myöhemmin keskustelua on herättänyt muun muassa kohtaus, jossa isäntä joutuu paloittelemaan syntymässä olevan vasikan emälehmän sisään pelastaakseen lehmän hengen. Kuvauksissa leikeltiin oikea vasikka.
Kalabancoro
Kalabancoron kunnan pinta-ala on 219,75 neliökilometriä. Se rajoittuu koillisessa Katin piirin Baguinéda-Campin, idässä Mountougoulan, etelässä Sanankoroban ja lännessä Mandén kuntiin sekä pohjoisessa Bamakon kaupunkipiirikuntaan. Seutu kuuluu Sudanin vyöhykkeeseen. Luonnonvarainen kasvillisuus on metsäsavannia.
Terekin oblasti
thumb|280px|Terekin oblasti Terekin oblasti (Terekin alue)  oli Venäjän keisarikunnan hallintoalue Pohjois-Kaukasian itäosassa ja Terek- ja Kumajokien alajuoksulla Kaspianmeren rannalla. Se käsitti muun muassa nykyisten Tšetšenian, Pohjois-Ossetian, Ingušian ja Kabardi-Balkarian alueet sekä osan Stavropolin aluepiiriä ja Dagestania. Alueen hallintokeskus oli Vladikavkaz. thumb|100px|left|Terekin oblastin vaakuna Terekin oblasti perustettiin Aleksanteri II:n ukaasilla vuonna 1860 Terekin kasakka-armeijan maalle. Vuonna 1917 alue jaettiin Terekin kuvernementiksi ja osaksi Pohjois-Kaukasuksen vuoristotasavaltaa, jota puolestaan seurasi Vuoriston neuvostotasavalta (1921-1924).
André Biéler
André Charles Biéler (8. lokakuuta 1896 Lausanne, Sveitsi – 1. joulukuuta 1989 Kingston, Ontario, Kanada) oli sveitsiläissyntyinen, vuonna 1908 perheineen Kanadaan asettunut taidemaalari. Hän palveli ensimmäisessä maailmansodassa ja opiskeli Yhdysvalloissa, Pariisissa sekä Sveitsissä. Hänen opettajiensa joukossa oli hänen taiteilijasukulaisensa Ernest Biéler.
Annikin runofestivaali
Esiintyjiä
thumb|[[John Giorno esiintyi festivaaleilla vuonna 2010.]] Vuoden 2010 teemana oli "Miesrunoilijat". Festivaaleilla vierailivat yhdysvaltalainen John Giorno ja virolainen Jaan Kaplinski sekä kotimaiset esiintyjät Ilpo Tiihonen, Tapani Kinnunen, Jouni Hynynen, Jarno Lindemark, Juha Kulmala, Joose Keskitalo, Juhani Ahvenjärvi, Leevi Lehto ja Eino Santanen.
Arto Tuominen (toimittaja)
Arto Olavi Tuominen (s. 29. lokakuuta 1941 Lahti ) on suomalainen taloustoimittaja ja päätoimittaja. Hän on koulutukseltaan filosofian kandidaatti. Hän oli toimittajana Mainos-tv:ssä 1968–1969 ja Yleisradiossa 1970–1976, sitten Kauppalehden päätoimittaja 1977–1989 ja Uusi Suomi Oy:n toimitusjohtaja 1981–1988 ja sen jälkeen televisio-ohjelmien tuottajana. Tuominen oli MTV:n Huomenta Suomi -ohjelman ensimmäisiä juontajia.
Arrow (televisiosarja)
Juoni
Sarjan päähenkilö on miljonääriperheen hulttiopoika Oliver Queen, joka palaa kotikaupunkiinsa Starling Cityyn elettyään viisi vuotta ympäri maailmaa muun muassa Lian Yun saarella. Hänen isänsä kuoli laivaonnettomuudessa. Oliver palaa kotiin äitinsä Moiran ja siskonsa Thean luo muuttuneena miehenä. Isältään saamansa nimilistan avulla hän ryhtyy jakamaan oikeutta niille, jotka ovat tehneet kaupungista korruptoituneen mätäpaiseen. Oliver naamioituu vihreän hupun varjoihin ja aseistautuu jousella, jota käyttelee ilmiömäisen taidokkaasti. Starling City on saanut uuden ja salaisen järjestyksenvalvojan, jota poliisi yrittää etsiä, mutta joutuu lopulta aina tekemään yhteistyötä.
Tuotantokausien aikana seurataan takaumien kautta Oliverin vaiheita mm. Lian Yulla ja Hongkongissa. Samalla hänen tehtävänsä Starling Cityn suojelijana muuttuu – hän pelastaa ihmishenkiä ja jättää nimilistan taakseen. Uudet viholliset (mm. Malcolm Merlyn, Slade Wilson) sekä ystävät saavat Oliverin ymmärtämään hänen työnsä todellisen tarkoituksen. Oliver kokee kausien aikana myös henkilökohtaisia menetyksiä.
Kashmirin konflikti
Islamilainen intifada
Intia otti alueen suoraan presidentin hallintaan vuonna 1990. Intian turvallisuuspalvelu sai 1990-luvulla täydet toimivaltuudet Kashmirissa. YK ei saanut mennä Kashmiriin. Mutta Kashmirin muslimien vapautusliike JKLF ei saanut Pakistanin tukea, kun se julisti tavoittelevansa myös Intian miehittämää Jammun ja Kashmirin osavaltiota, ja Pakistan alkoikin tukea Hizbul Mujahedin -nimistä liikettä, jota jopa Intiankin on väitetty auttaneen.
Kargilin sota, suuret terrori-iskut
Pakistanin uusi presidentti sanoi vuonna 2008 Intian hallitsemassa Kashmirissa toimivien pakistanilaisten muslimitaistelijoiden olevan terroristeja. Heinäkuussa vuonna 2008 Intian ja Pakistanin joukot tulittivat toisiaan rajan yli 12 tuntia, mikä oli pahin tulitauon rikkoutuminen viiteen vuoteen.
Muslimiterroristit tekivät terrori-iskujen sarjan Mumbaissa 26.–29. marraskuuta 2008 terrori-iskujen sarjan käyttäen kranaatteja ja automaattiaseita. Virallisten tietojen mukaan 164 kuoli, 308 haavoittui.
Siegfried Borries
thumb|right|250px|Siegfried Borries
Siegfried Borries (10. maaliskuuta 1912 Münster – 16. elokuuta 1980 Berliini) oli saksalainen viulisti.
Borries oli Bram Elderingin oppilaana Kölnissä. Hän toimi konserttimestarina Berliinin filharmonikoissa Wilhelm Furtwänglerin johdolla vuosina 1933–1941. Tämän jälkeen hän työskenteli samassa asemassa Staatskapelle Berlinissä Herbert von Karajanin johdolla, vuosina 1945–1956 jälleen Berliinin filharmonikoissa. Borries loi kansainvälisen uran myös solistina ja kamarimuusikkona. Hän soitti esimerkiksi omassa triossaan toisen maailmansodan jälkeen. Hän teki opetustyötä Städtische Konservatoriumissa ja vuodesta 1949 professorina Musikhochschule Berlinissä. Borries oli poliittisista syistä ja Itä-Saksan asiaan puuttumisen johdosta jonkin aikaa syrjässä tehtävistään Musikhochschulessa, mutta hän pääsi myöhemmin sinne takaisin töihin, vaikkakin hänelle asetettiin rajoituksia.
Luettelo Suomen senaattoreista
Senaatin jäseninä toimi kaikkiaan 279 henkilöä. Talousosastossa oli kaikkiaan 169 jäsentä ja oikeusosastossa 128. Senaattoreista 18 ehti toimia kummassakin osastossa. Kerrallaan senaatissa oli alkujaan 14 jäsentä, loppuaikoina 22.
Kruununtila
Talonpojan oikeus kruununtilaan turvattiin 1789 annetulla asetuksella niin, että hän sai tilaansa vakaan hallintaoikeuden. Se tarkoitti, että talonpojan ja hänen lastensa hallintaoikeus tilaan oli pysyvä, kunhan tila pidettiin kunnossa ja verot maksettiin säädetysti. Samassa yhteydessä tilanpitäjälle myönnettiin perinnöksiosto-oikeus eli oikeus tilan ostoon omaksi maksamalla kolmen vuoden vero.
HMS Quantock
Palvelus
Alus poistettiin palveluksesta joulukuussa 1945 ja se siirrettiin reserviin Portsmouthissa. Alus siirrettiin 1953 Barrow-in-Furnessiin, jossa se sijoitettiin poistolistalle. Alus myytiin lokakuussa 1954 Ecuadorille, joka liitti sen laivastoonsa nimellä BAE Presidente Alfaro. Alus poistettiin alusluettelosta vuonna 1978.
Matts Roos
1970-luvulla Roos tunnettiin ydinvoiman vastustajana ja hän oli perustajana ja puheenjohtajana (1976–1979) ydinenergialle vaihtoehtoja edistävässä yhdistyksessä. Hän on osallistunut laajojen alkeishiukkasten ominaisuuksien taulukoiden editointiin. Hän harjoittaa myös maalausta, pääasiassa abstraktia, alun perin harrastelijana, mutta useisiin näyttelyihin osallistumisen jälkeen yhä ammattimaisemmin.
M/S Harmony of the Seas
pienoiskuva|Harmony of the Seas M/S Harmony of the Seas on Oasis-luokan risteilyalus, joka rakennettiin STX France -telakalla Saint-Nazairessa Royal Caribbean International -varustamolle. Valmistuessaan siitä tuli maailman suurin risteilyalus. Se ohitti vanhemmat sisaruksensa M/S Oasis of the Seasin ja M/S Allure of the Seasin noin 2 000 bruttotonnilla. Alus on 362,1 metrin pituinen, 65,68 metrin levyinen ja 72 metrin korkuinen. Aluksen syväys on 9,14 metriä ja sen matkanopeus on 22 solmua. Siinä on 18 kerrosta ja 2 747 hyttiä, joihin mahtuu 5 479 – 6 780 matkustajaa. Aluksessa on muun muassa 23 ravintolaa, 11 252 taideteosta, 1 768 parveketta, 23 uima- ja poreallasta ja sen ulkokannella on lainelautasimulaattori. Miehistön vahvuus on 2 100 henkeä. Aluksen rakentaminen tuli maksamaan noin miljardi euroa.
Netherbird
2010 – 2014
Seuraavina vuosina Netherbird esiintyi aktiivisemmin, ja teki kaksi kiertuetta Keski- ja Itä-Euroopassa 2012–2014, mukaan lukien lyhyen Venäjän-kiertueen.
Emil Maurice
Vuonna 1925 Maurice ja Hitler perustivat Stabswachen uudella nimellä Stosstrupp Adolf Hitler, joka myöhemmin samana vuonna nimettiin Schutzstaffeliksi (SS). Hitleristä tuli tuolloin SS-mies no 1 ja Mauricesta no 2. Hän sai myös tittelin SS-Führer, vaikka SS:n johtajaksi astui ensimmäinen Reichsführer-SS Julius Schreck.
Magnesiumkloridi
Käyttö
Suurin osa tuotetusta magnesiumkloridista käytetään magnesiumin valmistamiseen. Magnesiumkloridi elektrolysoidaan kiinteänä tai sulatetaan.
Robert Stack
Varhaiselämä
Stack syntyi Los Angelesissä Kaliforniassa, mutta vietti suurimman osan lapsuudestaan Euroopassa. Hänestä tuli lahjakas ranskan ja italian osaaja, mutta hän ei osannut englantia palatessaan Los Angelesiin. Stackin vanhemmat erosivat hänen ollessaan vuoden ikäinen ja hänen isänsä oli varakkaan mainontayrityksen omistaja. Hän kuoli Stackin ollessa 9-vuotias. Stack piti äitiään hyvin läheisenä ja tehtyään elämäkertansa hän lisäsi siihen kuvan, jossa hän on äitinsä kanssa. Stackin isoisä oli oopperalaulaja Illinoisista ja hän käytti taiteilijanimeä Charles Wood.
Ura
Vuosina 2001–2002 Stack ääninäytteli Nickelodeonin piirrossarjassa Mahdottomat marsilaiset.
Yksityiselämä
thumb|right|Stack Oscar-gaalassa vuonna 1988 Stack oli näyttelijätär Rosemarie Bowen kanssa naimisissa vuodesta 1956 kuolemaansa saakka. Heillä on kaksi lasta. Hän sai eturauhassyövän vuoksi sädehoitoa lokakuussa 2002. Robert Stack kuoli sydänkohtaukseen kotonaan Los Angelesissa 14. toukokuuta 2003. Hänet on haudattu Westwood Village Memorial Parkin hautausmaalle.
Ester Ledecká
Alppihiihdon maailmancup
Alppihiihdon maailmancupissa Ledecká kilpaili ensimmäisen kerran Garmisch-Partenkirchenin syöksylaskussa helmikuussa 2016 saavuttaen heti maailmancupin pisteitä oltuaan 24:s. Kymmenen parhaan joukkoon hän sijoittui ensimmäisen kerran oltuaan seitsemäs Lake Louisen syöksylaskussa joulukuussa 2017. Ensimmäisen palkintosijansa hän saavutti voittaessaan Lake Louisen syöksylaskun joulukuussa 2019. Hän oli samalla kaudella kolmas Garmisch-Partenkirchenin syöksylaskussa ja Crans-Montanan alppiyhdistetyssä. Syöksylaskucupissa hän sijoittui toiseksi, yhdistetyn cupissa kolmanneksi ja maailmancupin kokonaiskilpailussa kymmenenneksi. Kaudella 2020–2021 hän voitti Val d'Isèren supersuurpujottelun. Hän sijoittui Crans-Montanan syöksylaskussa toiseksi. Supersuurpujottelucupissa hän oli viides. Kaudella 2021–2022 hän sijoittui tammikuussa Cortina d’Ampezzon syöksylaskussa kolmanneksi. Helmikuussa hän voitti Crans-Montanan syöksylaskun ja sijoittui seuraavana päivänä saman paikan toisessa syöksylaskukilpailussa toiseksi. Syöksylaskucupissa hän oli kolmas.
Ortodoksinen kalenteri
Ortodoksinen kalenteri
Kirkkovuoden jokaiselle päivälle, niin sanottuja suuria liikkumattomia juhlia lukuun ottamatta, on ortodoksisessa kalenterissa nimetty kyseisen päivän pyhä tai useampi pyhä. Kyseisenä päivänä muistellaan tätä tai näitä pyhiä ihmisiä kirkon kanonisoimina hurskaina kilvoittelijoina ja esimerkkeinä muille ihmisille.
Seppo Saario (taitolentäjä)
pienoiskuva|Taitolentäjä Seppo Saario ja hänen rakentamansa Pitts S-1 Special OH-XPA. Seppo Saario (12. helmikuuta 1929 Hollola – 31. joulukuuta 2021 Tuusula) oli tunnetuimpia suomalaisia taitolentäjiä. Hän aloitti 1950-luvulla Pilvien Huimapäät -esitysryhmän taitolentäjänä ja työskenteli vuosina 1954–1981 liikennelentäjänä Aero Oy:llä/Finnairilla, jossa yleni aina DC-9-lentotoimintaryhmän päälliköksi asti. 1960-luvun lopulla Saario lensi tšekkiläistä Zlin 226 Trener -taitolentokonetta. . 1970-luvun alussa Saario rakensi Pitts Special -taitolentokoneen, ja samoihin aikoihin hän perusti poikansa Pekka Saarion sekä Raimo Turusen kanssa osastotaitolentoryhmä Red Birdsin, joka esiintyi lentonäytöksissä Suomessa ja ulkomailla. Red Birds -ryhmän jälkeen 1980-luvun puolivälissä Saario jatkoi taitolentokouluttajana ja oli mukana kehittämässä suomalaista urheilutaitolentotoimintaa. Seppo Saarion 1970-luvun Pitts Special (OH-XPA), jonka piirustukset hän hankki Kaliforniasta vuonna 1970 osallistuttuaan siellä Finnairin ensimmäisten lentäjien joukossa DC-9-tyyppikurssille, on edelleen mukana taitolentotoiminnassa, ja se lentää nykyään Arctic Eagles -taitolentoryhmän johtokoneena. Saario oli vuonna 1983 perustetun Suomen Urheilutai­tolentäjät –yhdistyksen ensimmäinen puheenjohtaja.
Taiwaninmakaki
Elintavat
thumb|vasen|Makakijoukko. Taiwaninmakakit ovat päiväaktiivisia. Suurimman osan ajastaan ne viettävät maassa neljällä jalalla kulkien. Makakit elävät ryhmissä, joissa on noin 10 yksilöä. Suuremmatkin ryhmät ovat tosin mahdollisia. Yhteen ryhmään kuuluu useita naaraita ja yksi tai useampi uros. Jos uroksia on useita, yksi niistä pyrkii hallitsemaan koko ryhmää. Naarailla on oma hierarkiansa, jossa korkeassa asemassa olevien yksilöiden jälkekläiset perivät asemansa. Keskinäiseen kommunikaatioonsa makakit käyttävät erilaisia äänähdyksiä ja kasvojen ilmeitä.
Makakien ruokavalioon lukeutuvat hedelmät, lehdet, marjat, siemenet, hyönteiset ja pienet selkärangalliset. Kaikkiaan ne saattavat käyttää ravinnokseen yli 300 eri kasvilajia, joista monelle ne ovat myös huomattavia siementen levittäjiä. Makakit saattavat myös ryöstellä ravintoa ihmisten viljelmiltä. Makakien petoeläimiin kuuluvat esimerkiksi suuret petolinnut ja aiemmin myös sukupuuttoon jo mahdollisesti kuollut formosanpuuleopardi.
Luise Kummer
pienoiskuva|Luise Kummer vuonna 2015.Luise Kummer (s. 29. heinäkuuta 1993) on saksalainen ampumahiihtäjä.
Jennifer Dickson
Dickson sairasti lapsuudessaan Etelä-Afrikassa poliota ja kävi kotikoulua. Hän aloitti opiskelun Englannissa vuonna 1954, pääsi stipendin turvin opiskelemaan myös Ranskaan ja muutti Montrealiin 1969 vietettyään edeltäneen vuoden Jamaikalla.
Aleksanteri Suuren elämäkerta (Plutarkhos)
Sisältö
Vaikka Plutarkhos sanookin, ettei hän kirjoita historiaa, Aleksanterin elämäkerta on pisin Plutarkhoksen elämäkerroista. Plutarkhos tiesi, että Aleksanterin ja Caesarin elämäkerrat kiinnostivat ihmisiä ja että ne joutuisivat kritiikin kohteeksi. Hän mainitseekin, ettei aio kertoa kaikkea näiden henkilöiden merkittävistä teoista, vaan aikoo valaista henkilöiden personallisuutta jopa heidän lausahduksiensa ja vitsiensä kautta.
Plutarkhoksen lähteet
Plutarkhos mainitsee myös useaan otteeseen käyttäneensä useaa Aleksanterin itsensä kirjoittamaa kirjettä. Niiden aitoudesta ei ole varmaa tietoa.
Lilly Leemann
Maria Martha Lilly Leemann-Lehtimäki (1. syyskuuta 1896 Bern – 18. toukokuuta 1973 Leningrad ) oli sveitsiläissyntyinen oopperalaulaja, joka oli äänialaltaan sopraano. Hän oli Suomen sisällissodan punaisten komentajiin kuuluneen lentäjän Verner Lehtimäen puoliso.
Antonio Boroni
Lukuisien oopperoiden ohella Boronin tuotantoon kuuluu messuja ja muuta kirkkomusiikkia.
Beyond the Black
Lokakuussa 2022 yhtye kertoi julkaisevansa viidennen studioalbuminsa Beyond the Black 13. tammikuuta 2023. Musiikkivideot on tehty kappaleisiin "Winter Is Coming" ja "Reincarnation".
Ralph Weber
Weber debytoi maailmancupissa maaliskuussa 2012 Schladmingin super G:ssä sijoittuen sijalle 22. Näin ollen hän saavutti heti ensimmäiset maailmancupin pisteensä. Kymmenen joukkoon Weber sijoittui ensimmäistä kertaa joulukuussa 2014 Santa Caterinan syöksylaskussa ollen kymmenes.
Kohtalon ivaa
Juoni
Kaveriporukka lähtee Moskovassa pohjustamaan uudenvuodenviettoa saunaan. Vodkanhuuruisen saunomisen jälkeen kaksi miestä löytää itsensä vääristä paikoista, toinen lentäneenä Leningradiin aivan samanlaiseen kerrostaloon kuin missä hän asuu Moskovassa. Jopa avain sopii oveen, mutta asunnossa odottava nainen ei vaikuta aivan tutulta.
Verohinnanpano
Verohinnanpano on aiemmin Suomessa käytössä ollut menettely verohintojen määrittämiseksi. Se suoritettiin jokaisessa läänissä vuosittain lokakuun 15. päivään mennessä. Käytännön työn suorittivat maaherran tehtävään kutsumat henkilöt ja tuomiokapitulin määräämä papiston edustaja. Verohinnanpanossa laadittiin luettelo veroparseleista ja niiden hinnoista laadintavuonna ja yhdeksän edellisen vuoden keskihinta. Kruununvoudit antoivat hintailmoitukset kihlakunnittain. Läänien ilmoitusten perusteella valtioneuvosto (aiemmin senaatti) määräsi jokaiselle läänille oman keskiverohinnan. Valtioneuvoston vahvistama verohintaluettelo painettiin, pantiin julkisesti nähtäville kuntien ilmoitustauluille ja annettiin tiedoksi viranomaisille.
Rasmus Windingstad
Alppihiihdon maailmancupissa Windingstad kilpaili ensimmäisen kerran Sankt Moritzissa helmikuussa 2014. Ensimmäiset maailmancupin pisteensä hän saavutti Beaver Creekin suurpujottelussa joulukuussa 2015 oltuaan 28:s. Kymmenen parhaan joukkoon hän sijoittui ensimmäisen kerran oltuaan kahdeksas Kranjska Goran suurpujottelussa maaliskuussa 2018. Ensimmäisen palkintosijansa hän saavutti niin ikään Kranjska Goran suurpujottelussa oltuaan toinen maaliskuussa 2019. Ensimmäisen voittonsa hän otti Alta Badian parisuurpujottelussa joulukuussa 2019. Hän sijoittui kolmanneksi Palisades Tahoen suurpujottelussa helmikuussa 2023.
Olof Enckell
Yksityiselämä
Enckellin vanhemmat olivat professori Karl Enckell (1853–1937) ja Vesta Charlotta Edgren (1871–1947), veljiä taas kirjailija ja taidemaalari Rabbe Enckell, taidemaalari Torger Enckell ja dipl.ins, tehtaanjohtaja Jarl Enckell. Hänen puolisonsa vuosina 1924–1930 oli kirjailija ja nukketeatteritaiteilija Monica Ehrström-Enckell, joka myöhemmin tunnettiin nimellä Mona Leo. Hänen toinen puolisonsa vuodesta 1933 oli Dagmar (”Daggi”) o.s. Thesleff, Wilhelm Thesleffin tytär. Näytelmäkirjailija Milja Sarkola on Olof Enckellin tyttärentytär.
Vikariaatti
Vikariaatti tarkoittaa yleisesti viransijaisuutta ja sijaisen tointa sekä erityisesti maantieteellistä aluetta, jossa vikaari harjoittaa virkaansa. Vikaari on tavallisesti velvollinen asumaan vikariaatissaan. Toisinaan nimitystä käytetään katolisesta hierarkkisesti järjestetystä lähetysalueesta, esimerkiksi apostolisesta vikariaatista. Joskus vikariaatti tarkoittaa seurakunnan sivukirkkoa.
Opel (albumi)
Opel on vuonna 1988 julkaistu kokoelmalevy, joka sisältää vuosina 1968–1970 nauhoitettuja ennen julkaisemattomia ja vaihtoehtoisia lauluja entiseltä Pink Floydin kitaristilta ja lauluntekijältä Syd Barrettilta.
Asuntomessut
thumb|Vuoden 2006 asuntomessujen aluetta [[Espoon Kauklahdessa.]] Asuntomessut on asuntorakentamiseen ja -sisustamiseen keskittyvä vuosittainen tapahtuma, jonka järjestää Osuuskunta Suomen Asuntomessut vaihtuvan isäntäkunnan kanssa. Asuntomessujen tavoitteena on parantaa asumisen laatua ja asumistietoutta Suomessa. Asuntomessut pidetään eri vuosina eri puolilla Suomea. 2000-luvulla on järjestetty myös loma-asuntomessuja.
Kokkolan asuntomessut 2011
Vuoden 2011 Asuntomessut järjestettiin Kokkolassa. Messualueella on 30 omakotitaloa, joista kahdeksan omarantaista. Lisäksi alueella sijaitsee kaksi rivitaloa ja kolme kerrostaloa. Asuntojen kokonaismäärä alueella on yli 100, joista 40 kohdetta esiteltiin Asuntomessujen aikana.
Asuntomessut Tuusulassa 2020
Vuoden 2020 asuntomessut järjestettiin Tuusulan Rykmentinpuistossa.
Uveodermatologinen oireyhtymä
Hoito ja ennaltaehkäisy
UDS voi olla tuskallinen koiralle, eikä siihen ole parannuskeinoa. Sitä ei myöskään voida todeta ennen oireiden ilmenemistä.
Jukka Hynynen
Hän on vaikuttanut useiden kotimaisten ja ulkomaisten artistien levyillä (muun muassa virolainen Iiris sekä suomalaiset Lovex, 15 Minutes Before The Dive, Sami Saari, Kraka, Tera) eri rooleissa, kuten säveltäjänä, sanoittajana, muusikkona, tuottajana, äänittäjänä ja miksaajana. Hynynen toimi myös rumpalina kaksi levyä tehneessä Kraka-yhtyeessä.
Juhani Leino
Juhani Veikko Ilmari Leino (24. heinäkuuta 1937 Viipuri – 27. marraskuuta 2007 Reposaari ) oli suomalainen varatuomari, joka toimi Kemin kaupunginjohtajana.
Juhani Leino syntyi opettajien Eino Emil Leino ja Lahja Siviä Sarkian perheeseen. Hänen puolisonsa vuodesta 1963 oli Eila Annikki Hiltunen. Leino tuli ylioppilaaksi 1956 ja valmistui oikeustieteen kandidaatiksi Helsingin yliopistosta 1963, varatuomarin arvon hän sai 1966. Hän toimi Kemin raastuvanoikeudessa kaupunginviskaalina 1966–1969 ja Kemin apulaiskaupunginsihteerinä 1969–1972. Porin kaupungin lakimies Leino oli vuodesta 1972 vuoteen 1980, jolloin hänestä tuli Kemin kaupunginjohtaja. Tässä tehtävässä Leino toimi heinäkuun loppuun vuonna 2000 asti, jolloin häntä seurasi kaupunginjohtajana Kalervo Ukkola. Jo edesmennyt Leino vaikutti muun muassa jäänmurtaja Sampon hankintaan Kemin matkailukohteeksi vuonna 1987.
Tiina Merikanto
Merikanto on saanut työstään useita tunnustuksia, muun muassa hänet on promovoitu Turun yliopiston lääketieteen kunniatohtoriksi.
Parsakasvit
Alaheimot
Parsakasvien heimossa on kaikkiaan 153 sukua ja 2 480 lajia sekä seitsemän alaheimoa, joissa vielä useita tribuksia. Seuraavassa alaheimojen ja tribusten tärkeimpiä ominaisuuksia.
Indiana Jones and the Temple of Doom (videopeli)
Pelaaminen
Peli oli tunnettu vaikeudestaan. Yhdellä kolikolla sai kolme elämää mutta kahdella sai seitsemän. Pelissä on kolme vaikeustasoa, joista helpoin ohittaa Mola Ramin taistelun.
Eino Nieminen (koripalloilija)
Eino Nieminen on suomalainen kilpauransa päättänyt koripalloilija.
Nieminen pelasi miesten SM-sarjaa Tampereen Pyrinnössä kausilla 1952 ja 1953. Ensimmäisellä pääsarjakaudellaan hän teki neljässä ottelussa keskimäärin 0,5 pistettä ottelua kohden, ja jälkimmäisellä kaudellaan hänelle kirjattiin 11 ottelua. Pyrintö sijoittui kaudella 1952 SM-sarjassa neljänneksi ja kaudella 1953 seitsemänneksi.
Salibandyn naisten Euroopan-mestaruuskilpailut 1995
Sijoitus- ja mitaliottelut
Sijat 7–8
Välierät
Enrico De Pedis
pienoiskuva|Enrico De Pedis Enrico De Pedis (15. toukokuuta 1954 – 2. helmikuuta 1990) oli italialaisen Maglianan rikollisjengin johtaja. Hänet tunnettiin myös nimellä Renatino. Hänet ammuttiin kadulle Roomassa vuonna 1990.
Mona Barthel
Grand Slam -turnauksen pääsarjassa Barthel pelasi ensimmäisen kerran Ranskan avoimissa 2011, jossa hän selviytyi toiselle kierrokselle voitettuaan Sybille Bammerin. Toisella kierroksella hän hävisi Anastasija Pavljutšenkovalle.
Requiem (albumi)
Taustaa
Bathoryn perusti Tukholmassa vuonna 1983 tuolloin 17-vuotias Thomas Forsberg, joka käytti taiteilijanimeä Quorthon. Hän soitti sähkökitaraa, lauloi sekä sävelsi ja sanoitti yhtyeen musiikin. Alkuvuosina muut jäsenet olivat hänen tuttaviaan tai paikallisia punk-muusikoita.
Yhtyeen neljä ensimmäistä black metal -albumia olivat saaneet suurta suosiota metallimusiikin maailmassa, ja myivät underground-julkaisujen mittapuulla hyvin. Yhtyeen miehistötilanne oli kuitenkin epävakaa, ja Quorthonilla oli vaikeuksia ylläpitää yhtyettä. Vasta neljännen studioalbumin aikana Quorthon löysi muusikoita, joista hän sai muodostettua tasaisemman kokoonpanon. Blood Fire Deathilla yhtye alkoi säveltää pidempiä, eeppisempiä kappaleita joita leimasi akustiset kitarat ja syntetisaattorit. Hammerheartin myötä black metal -vaikutteet poistuivat yhtyeen musiikista kokonaan ja kaikki sanoitukset käsittelivät viikinkejä ja skandinaavista mytologiaa sekä historiaa. Twilight of the Godsilla musiikki muuttui entistä mahtipontisemmaksi, jopa sinfonisemmaksi eeppisten ja henkilökohtaisten aiheiden hallitessa musiikkia. Quorthon kertoi myöhemmin turhautuneensa pompööseihin sävellyksiin ja halunneensa "puhdistaa ilmaa" järeiden viikinkimetallialbumien jälkeen.
Seksuaalisuuden historia
Alkuperäisteos ilmestyi neljässä osassa, jotka ovat Tiedontahto (La volonté de savoir, 1976), Nautintojen käyttö (L’usage des plaisirs, 1984), Huoli itsestä (Le souci de soi, 1984) sekä Lihan tunnustukset (Les Aveux de la chair, 2018). Kirjan ensimmäisessä osassa Foucault pohtii seksuaalisuuden ja vallan suhdetta, sekä seksuaalisuuden sidosta moraaliin. Osiossa käsitellään myös kielen säätelyä seksuaalisuudesta puhuttaessa. Osiot Nautintojen käyttö ja Huoli itsestä puolestaan käyttävät lähteenä antiikin Kreikan filosofien elämäntapaoppeja. Kahdessa viimeisessä luvussa käsitellään muun muassa moraalia, seksuaalipolitiikkaa, erotiikkaa ja rakkautta. Viimeinen osa keskittyy myöhäisantiikin kristillisten kirjailijoiden ja filosofien seksuaalikäsityksen analysointiin. Teoksen kolme ensimmäistä osaa ilmestyivät suomeksi vuonna 1998 (uudistettu painos 2010) Kaisa Siveniuksen kääntämänä yksiniteisenä laitoksena.
Requiem (albumi)
Julkaisu
"Requiem" on alun perin latinaa ja tarkoittaa sielunmessua.
Jack Glover
Jack Glover (s. 17. toukokuuta 1996 Golden Valley, Minnesota, Yhdysvallat) on yhdysvaltalainen jääkiekkopuolustaja, joka pelaa Mestis-joukkue Kiekko-Vantaassa. Hän laukoo oikealta.
Seuraura
Glover teki syyskuussa 2019 vuoden mittaisen jatkosopimuksen Jacksonville IceMenin kanssa. Joulukuussa hän siirtyi try-outille Tšekin Extraligan HC Kometa Brnoon. Hän pelasi siellä viisi ottelua ilman tehopisteitä sekä seitsemän ottelua lainalla sarjatasoa alempana 1. česká hokejová ligan SK Horácká Slavia Třebíčissä, kunnes Glover jäi tammikuussa 2020 ilman jatkosopimusta. Seuraavana päivänä hänen vahvistettiin siirtyvän loppukauden 2019–2020 kattavalla sopimuksella Mestis-joukkue Kiekko-Vantaaseen.
Maajoukkueura
Glover pelasi alle 18-vuotiaiden MM-kilpailuissa vuonna 2014, jolloin hän voitti maailmanmestaruuden. Glover pelasi myös World U-17 Hockey Challengessa tammikuussa 2014, jolloin hän voitti pronssia. Glover edusti myös Yhdysvaltain alle 16-vuotiaiden maajoukkuetta Itävallan Innsbruckissa järjestetyissä nuorten olympiakisoissa 2012.
Suomi–Ruotsi-jalkapallomaaottelu 1911
Suomi–Ruotsi -jalkapallomaaottelu, joka pelattiin Helsingissä Eläintarhan kentällä sunnuntaina 22. lokakuuta 1911 oli Suomen jalkapallomaajoukkueen kaikkien aikojen ensimmäinen virallinen maaottelu. Se päättyi Ruotsin voittoon maalein 5–2. Ottelusta käytettiin aluksi nimitystä "liitto-ottelu", maaotteluna siitä alettiin puhumaan vasta myöhemmin.
Roblox
Premium-jäsenyys
Pelissä on mahdollista ostaa eritasoisia Premium-jäsenyyksiä kuukausimaksulla. Jäsenyyksillä saa esimerkiksi kuukausittaisen Robux-stipendin, jonka suuruus määräytyy sen mukaan, kuinka kalliin Premium-jäsenyyden hankkii. Samalla voi myös saada muita etuja tasosta riippumatta.
Ulsterin uudisasutus
Tausta
Ulsterin alueelle oli jo 1500-luvun aikana alkanut oma-aloitteisesti muuttaa uudisasukkaita läheisestä Skotlannista. Lisäksi 1570-luvun alussa sinne oli yritetty perustaa kruunun ohjauksessa pieniä siirtokuntia, mutta nämä hankkeet olivat kaatuneet irlantilaisten vihamieliseen vastarintaan. Kun Hugh O’Neillin johtama kapina oli 1600-luvun alussa saatu kukistettua, päätettiin Ulsterin alueella käynnistää paljon laajamittaisempi uudisasutus. Sen käynnistämistä edisti ”jaarlien pakona” tunnettu tapahtuma: syyskuussa 1607 armahduksen saanut O’Neill ja joukko häntä tukeneita Ulsterin mahtimiehiä yllättäen pakeni laivalla Irlannista. Vaikka paon syyt olivat epäselvät, siihen osallistuneet voitiin julistaa kruunun vihollisiksi ja heidän maansa takavarikoitiin. Irlannin käskynhaltija Sir Arthur Chichester sai laatia suunnitelman rajoitetusta uudisasukkaiden sijoittamisesta näille maille. Viimeisen yllykkeen laajamittaisen uudisasutuksen käynnistämiselle antoi Cahir O’Doherty -nimisen paikallisen päällikön johtama pieni kapina vuonna 1608. Sen jälkeen Jaakko I:n neuvonantajat, muun muassa John Davies ja Francis Drake, saivat kuninkaan vakuuttumaan suunniteltua radikaalimman asutusohjelman tarpeellisuudesta.
Anu Laitila
Anu Laitila valitsi vuoden 2015 Lasten- ja nuortenkirjallisuuden Finlandia-palkinnon Hän on kääntänyt Viron kirjallisuutta, mm. Hasso Krullin eeppisen runoelman Meter ja Demeter (2009). Anu Laitila oli suomalais-virolaisen ystävyysseuran Tuglas-seuran johtokunnan jäsen 2006–2013 (puheenjohtaja 2011–2013) sekä Suomen Viron-instituutin hallituksen jäsen 2008-2014 (varapuheenjohtaja 2010-2014).
Divine Divinity
Divine Divinity on vuonna 2002 julkaistu tietokoneroolipeli. Pelille on ilmestynyt spin-off nimeltään Beyond Divinity ja pelille on julkaistu jatko-osa nimeltään Divinity 2 – Ego Draconis.
Helge
Helge on skandinaavinen miehen etunimi, joka johtuu muinaisskandinaavisesta pyhää, pyhitettyä tarkoittavasta sanasta heilagr. Nimen naispuolinen vastine on Helga.
Suomessa nimi on Digi- ja väestötietoviraston tietojen mukaan annettu vuoden 2019 loppuun mennessä 5 348 miehelle ja noin 20 naiselle.
Hevoshoitolan sisarukset
Hevoshoitolan sisarukset -kirjasarjan on kirjoittanut Lauren Brooke. Sarjaan kuuluu yli 20 kirjaa. Kirjat kertovat hevoshoitola Heartlandin arjesta.